Solidariteit onthul polisiekaping deur die NSF-projek - Solidariteit WêreldSolidariteit Wêreld
Tuis › Nuuskantoor › Solidariteit onthul polisiekaping deur die NSF-projek
“Van hierdie individue spring vyf range vanaf die rang van sersant na dié van brigadier. Dit terwyl duisende goeie, lojale polisiebeamptes – swart en wit – met beter kwalifikasies geen bevordering kry nie.”
Altesaam 33 persone wat afgetree het (teen die normale aftree-ouderdom van 60) word aanbeveel vir bevordering al is hulle nie meer deel van die SAPD nie.
Vyf persone wat medies ongeskik verklaar is (hulle is met ander woorde afgetree) word aanbeveel vir bevordering al is hulle nie meer in diens van die SAPD nie.
Altesaam 28 persone wat ingevolge artikel 35 van die Polisiewet uit diens getree het (hulle het ʼn sogenaamde goue handdruk ontvang) is aanbeveel vir bevordering al is hulle nie meer lede van die SAPD nie.
Onder die name op die lys verskyn die name van 16 persone wat oorlede is. Tog word hulle aanbeveel vir bevordering.
Ook op die lys is die name van ses persone wat oneervol ontslaan is (dissiplinêr vervolg en gestraf) ten spyte daarvan word hulle aanbeveel vir bevordering al is hulle nie meer lede van die SAPD nie).
Die name van 15 persone wat vrywillig bedank het, verskyn ook op die lys. Hulle word aanbeveel vir bevordering al is hulle nie meer in diens van die SAPD nie.